કાજુને ઝીણા ક્રશ કરી લેવા. 125 ગ્રામ ખાંડ ડુબે એટલું પાણી નાખી ચાસણી કરવી. સહેજ દૂધ નાખી મેલ કાઢવો. ટપકું મૂકીએ ને ખસે નહી, તેવી ૩ તારની ચાસણી કરવી. ચાસણીમાં કાજુનો ભૂકો નાખવો. બરાબર હલાવી રોટલો વણાય તેવું કરવું. તેમાં 1 ટીસ્પૂન ઘી નાખી, બરાબર હલાવી નીચે ઊતારી લેવું. પિસ્તાંનો જીણો ભૂકો કરવો. 5૦ ગ્રામ ખાંડ ડૂબે તેટલું પાણી નાખી ચાસણી ઊપર પ્રમાણે કરવી. ચાસણીમાં પિસ્તાંનો ભૂકો, એલચીનો ભૂકો અને લીલો રંગ નાખવો. જાયફળનો ભૂકો નાખી મિશ્રણ કરવું. ઘેરો લીલો રંગ થવો જોઇએ હવે કાજુના માવાનો મોટો લુવા લઇ બે પ્લાસ્ટીક વચ્ચે મૂકી વણવું. પિસ્તાંનો પાતળો વાટો કરીને કાજુના રોટલાની વચ્ચે મૂકવો. કાજુનો રોટલો વાળી હાથેથી વણી સહેજ પાતળો કરવો. આ વીટાના નાના નાના રોલ જેવા ટુકડા કરી વરખ લગાડવા. આખો રોલ વરખથી ઢાંકવો. ડબ્બામાં ભરો અથવા સર્વ કરો.